# Dreceres personalitzades

Subhashish
Pradhan
&TC.Hollingsworth; &TC.Hollingsworth.mail;
&traductor.Antoni.Bella;
2011
Subhashish Pradhan
2012
&TC.Hollingsworth;
&FDLNotice;
22 de gener de 2017
Plasma 5.8
KDE
Arranjament del sistema
dreceres
dreceres del teclat
Dreceres personalitzades
khotkeys

## Introducció

El mòdul Dreceres personalitzades de &systemsettings; us permet configurar les dreceres de teclat i els gestos del ratolí personalitzats. Les podeu utilitzar per a controlar les aplicacions, executar ordres específiques, i molt més.

## Gestió de les dreceres i grups

### Afegir grups

El mòdul us permet ordenar les dreceres relacionades en grups. Per exemple, si teniu algunes dreceres que es relacionen amb el vostre reproductor de música, podeu crear un grup per a elles anomenat Reproductor de música.

Per a afegir un grup nou, feu clic sobre el botó Edita a sota de la subfinestra esquerra i seleccioneu l'opció Grup nou.

### Afegir dreceres

Per a afegir una drecera nova, feu clic sobre el botó Edita a sota de la subfinestra esquerra i seleccioneu l'opció Nova.

El primer menú que apareix us permet seleccionar el tipus d'activador. Les opcions disponibles són les següents:

Drecera global

  Aquestes són les dreceres de teclat estàndards que seran reconegudes a qualsevol lloc, sempre que s'executi un espai de treball &plasma; del &kde;.

Acció de finestra

  Les accions de finestra són els activadors que es produeixen quan li passa quelcom a una finestra en particular, com quan apareix, obté el focus, o es tanca.

Acció de gest del ratolí

  Una acció de gest del ratolí s'activa quan es du a terme un moviment concret del ratolí (o ratolí tàctil o pantalla tàctil).

Una vegada seleccioneu el tipus d'activador, apareixerà un altre submenú que us permetrà seleccionar un tipus d'acció. Els tipus disponibles són les següents:

Ordre/URL

  Aquesta acció llançarà una ordre o obrirà un &URL; quan s'activi la drecera.

Ordre de D-Bus

  Aquesta acció cridarà a un mètode &DBus; en una aplicació en execució o dimoni del sistema. Per a més informació, vegeu la Introducció a &DBus; a la &kde; developer platform.

Envia l'entrada del teclat

  Aquesta acció enviarà l'entrada del teclat a l'aplicació en execució, com si ho haguéssiu escrit.

Una vegada seleccionat el tipus d'acció, a continuació, podeu editar la drecera al vostre gust. Per a més informació, vegeu .

### Eliminar les dreceres i grups

Per a suprimir una drecera o un grup, feu clic sobre el botó Edita a sota de la subfinestra esquerra i seleccioneu l'opció Suprimeix.

### Exportar els grups

Podeu exportar un grup, de manera podeu desar les dreceres que conté i utilitzar-les en un altre ordinador o mantenir una còpia de seguretat.

Per a exportar un grup, seleccioneu el grup a exportar, a continuació feu clic al botó Edita sota la subfinestra esquerra i seleccioneu l'opció Exporta un grup..., el qual obrirà una nova finestra que permetrà definir algunes opcions sobre el grup a exportar. Les opcions disponibles són les següents:

Accions de l'exportació

  Això us permet seleccionar l'estat de les dreceres que seran importades. Seleccioneu Estat real per a mantenir el seu estat actual, Activada per a assegurar que estan totes activades, o Desactivada per a assegurar que estan desactivades.

ID

  Aquí podeu introduir el text per a identificar el grup. Si el grup s'inclou de manera predeterminada, aquest text es pot omplir de manera predeterminada.

Permet la fusió

  Això defineix el que succeeix si el grup ja existeix en el sistema al qual s'exporta el grup. Quan s'activa, totes les accions noves seran afegides al grup en el sistema de destinació, mentre que les accions que tenen el mateix nom però amb una configuració diferent seran actualitzades amb la configuració del fitxer importat. Quan està desactivada, el mòdul refusarà importar el fitxer.

Nom de fitxer

  Aquí podeu introduir el nom de fitxer al qual voleu exportar les dreceres. També podeu seleccionar el botó a la dreta del quadre de text per a obrir el diàleg de fitxers i seleccionar-ne un.

  Els fitxers exportats utilitzaran l'extensió `.khotkeys` predeterminada.

Exportació d'un grup
El diàleg d'exportació d'un grup.

Exportació d'un grup de dreceres.

### Importar grups

Per a importar un grup, feu clic al botó Edita sota la subfinestra esquerra i seleccioneu Importa.... S'obrirà un diàleg de selecció de fitxers perquè localitzeu un fitxer prèviament creat amb la funció d'exportació.

## Modificar els grups

A la secció esquerra de la finestra, les dreceres predeterminades es classifiquen en grups. Aquests grups es poden desplegar fent clic a la fletxa al costat seu per a revelar les dreceres.

En fer clic sobre un grup, apareixeran dues pestanyes per a configurar-lo. La pestanya Comentari permet emmagatzemar notes sobre el grup, i realment no són utilitzats pel sistema per a res. La pestanya Condicions permet restringir sobre quines finestres treballarà un grup de dreceres.

La pestanya Comentari
La pestanya Comentari en un grup.

Modificació d'un comentari de grup.

Les condicions es mostren en un arbre, el nivell més alt del qual és I. Totes les condicions sota I s'han de satisfer perquè s'activin les dreceres en el grup.

Podeu afegir grups de condicions addicionals fent clic a la llista desplegable Nou a la dreta de l'arbre de condicions. Entre els tipus de grups s'inclou la ja esmentada I, O, en la qual només un membre del grup s'ha de satisfer, o No, en la qual la inversa de tots els membres activarà les dreceres en el grup.

Per a afegir una definició de finestra a la llista, premeu el botó Nova. Podeu seleccionar Finestra activa... si voleu que la drecera només si la finestra especificada té el focus, o podeu seleccionar Finestra existent... si voleu que la drecera s'activi sempre que la finestra estigui oberta, independentment de si l'esteu o no utilitzant. La selecció de qualsevol d'aquestes opcions obrirà una finestra on podreu editar les definicions de la finestra.

Feu clic al botó Edita... per a editar un conjunt existent de definicions de finestra. S'obrirà una finestra amb l'editor de definició de finestra. Per a obtenir més informació, vegeu .

Per a eliminar una definició de finestra de la llista de condicions, feu clic al botó Suprimeix.

## Modificar les dreceres

A la secció esquerra de la finestra, les dreceres predeterminades es classifiquen en grups. Aquests grups es poden desplegar fent clic a la fletxa al costat seu per a revelar les dreceres.

De manera predeterminada, hi ha instal·lats els grups KMenuEdit, Gestos del Konqueror i Exemples. Les aplicacions poden proporcionar dreceres addicionals, &pex;, l'&spectacle; afegeix un grup Captures de pantalla. Aquest grup, quan s'expandeix, revela diverses configuracions de drecera com Inicia l'eina de captura de pantalla que, quan se selecciona, revela la secció al costat dret, amb tres pestanyes:

### La pestanya Comentari

La pestanya Comentari permet descriure com utilitzar la drecera, el que fa, o qualsevol altra cosa que vulgueu incloure.

### La pestanya Activador

La pestanya Activador conté la configuració de l'activador, el qual dependrà del tipus d'activador especificat:

Drecera global

  Per a modificar una drecera de teclat, feu clic al botó que conté una clau anglesa, i després introduïu la drecera de teclat desitjada. Per a esborrar la drecera, feu clic al botó amb la icona a la dreta del botó per a canviar la drecera.

  Modificant un activador de teclat
  La pestanya Activador amb una drecera de teclat.

  Modificació d'un activador per a una drecera de teclat.

Acció de finestra

  Les accions de finestra contenen diverses opcions:

  Activa quan

    Això estableix l'acció de finestra en particular que haurà d'ocórrer perquè la drecera sigui activada. Les opcions disponibles són les següents:

    - Apareix la finestra: S'activa quan s'obre una finestra.

    - Desapareix la finestra: S'activa quan es tanca una finestra.

    - La finestra obté el focus: S'activa quan es canvia a una finestra.

    - La finestra perd el focus: S'activa quan es canvia de finestra.

  Finestra

    Aquí és on definiu la finestra real o les finestres a les quals s'aplicarà l'activador. Per a obtenir més informació, vegeu .

Gest del ratolí

  Un gest del ratolí es pot canviar fent clic al botó Edita sota l'àrea que mostra el gest del ratolí, el qual obrirà una finestra. Manteniu premut el &BER; i dibuixeu el gest del ratolí que vulgueu a la zona proveïda. El gest es desarà quan deixeu anar el &BER;.

  Modificant un activador del gest del ratolí
  La pestanya Activador amb una drecera de gest del ratolí.

  Modificació d'un activador per a gest del ratolí.

### La pestanya Acció

La pestanya Acció és on s'estableix l'acció que es du a terme quan s'activa la drecera. Hi ha diversos tipus d'accions que tenen diferents opcions de configuració:

Ordre/&URL;

  Quan s'utilitza una ordre o &URL; és un activador, s'ofereix un quadre de text en la que podreu introduir una ordre a executar o un &URL; a obrir quan s'activi la drecera. També podeu fer clic al botó a la dreta del quadre de text per a obrir un diàleg de selecció de fitxer on podreu seleccionar un fitxer al sistema local o remot.

  Modificant una acció d'ordre
  La pestanya Acció per a una ordre.

  Modificació d'una acció d'ordre.

Ordre del &DBus;
  Modificant una acció del &DBus;
  La pestanya Acció per a una ordre del &DBus;.

  Modificació d'una acció del &DBus;.

  Es proveeixen les següents opcions sempre que especifiqueu un mètode del &DBus; a realitzar:

  Aplicació remota:

    El nom del servei de l'aplicació sobre el que es realitzarà el mètode, per exemple `org.kde.spectacle` si voleu realitzar-la sobre la utilitat de captures de pantalla &spectacle;.

  Objecte remot:

    El camí a l'objecte remot sobre el qual es realitzarà el mètode, per exemple `/` per a les accions de captura de pantalla emprant l'&spectacle; o `/Document/1`, si voleu realitzar-lo sobre el primer document obert en el &kate;.

  Funció:

    El nom del mètode de &DBus; a cridar, per exemple `Fullscreen` si voleu prendre una captura de pantalla o `print` si voleu imprimir el document.

  Arguments:

    Introduïu els arguments addicionals per al mètode de &DBus; que es crida.

  Crida

    Utilitzeu aquest botó per a verificar que l'acció funciona com s'esperava.

  Llança el navegador de D-Bus

    Llança l'aplicació QDBusViewer, per a navegar pels mètodes i arguments de &DBus; que s'executaran en una aplicació.

  Per a més informació, vegeu la Introducció a &DBus; a la &kde; developer platform.

Envia l'entrada del teclat

  A la part de dalt de la pestanya Acció, hi ha una entrada gran de text on podeu introduir les pulsacions de tecles que voleu enviar quan s'activi la drecera.

  La majoria de les tecles contenen un sol caràcter, i per a introduir aquí simplement introduïu aquest caràcter. Per exemple, per a escriure una A, només cal introduir `A`. Algunes tecles tenen noms més llargs, i també es poden utilitzar. Per exemple, per a prémer la tecla &Alt;, simplement introduir `Alt`.

  Les pulsacions de tecles individuals han d'estar separades per dos punts (`:`). Per exemple, per a escriure foo, escriviu `F:O:O`.

  Les tecles que s'han de prémer alhora, han d'estar separades per un signe més. Per exemple, per a prémer &Ctrl;C, introduïu `Ctrl+C`.

  Recordeu, aquí haureu d'introduir les pulsacions de tecles exactament com ho faríeu en un teclat. Per a les lletres en majúscula, haureu d'introduir la tecla &Maj;. Per exemple, per a escriure Hola, introduïu `Majús.+H:O:L:A`.

  Això també s'aplica als caràcters especials. Per exemple, per a escriure el signe de l'arrova en el teclat anglès americà, introduïu `Majús.+2`.

  L'acció que es realitza dependrà de la disposició de teclat seleccionada. Si canvieu la disposició de teclat i activeu una drecera, podríeu obtenir conseqüències no desitjades.

  Sota el quadre de text per a l'entrada de les pulsacions de tecles, heu de seleccionar a quines finestres es dirigeixen les pulsacions de tecles. Podeu escollir entre les següents opcions:

  - Finestra activa: La finestra que està oberta.

  - Finestra específica: La finestra que descriviu utilitzant el formulari de sota. Per a obtenir més informació sobre descriure les finestres, vegeu .

  - Finestra d'acció: Quan s'utilitza l'activador Accions de finestra, introduïu les pulsacions de tecles a la finestra que activarà la drecera.

  Modificació d'una acció d'entrada de teclat
  La pestanya Acció per a una entrada de teclat.

  Modificació de l'acció entrada de teclat per a una drecera.

## Definint les finestres

Diverses àrees del mòdul us permetran definir una llista de finestres. Totes utilitzen la mateixa interfície, les quals contenen les següents opcions:

Comentari:

  Això no és més que un quadre de text informatiu que podeu utilitzar per a explicar a on s'aplica l'activador o desar altra informació d'utilitat. Realment no és utilitzada pel sistema per a res.

Llista de finestres

  Sota la casella Comentari a l'esquerra hi ha la llista de totes les definicions de finestra actualment presents en l'activador. Simplement feu clic a sobre d'una per a realitzar una operació sobre seu.

Edita...

  Premeu aquest botó per a modificar la definició de la finestra seleccionada. S'obrirà una nova finestra que us permetrà editar-la. Aquesta finestra conté les següents opcions:

  Dades de la finestra

    Aquí és on descriviu l'activador de la finestra a aplicar.

    A la part de dalt, hi ha un camp de Comentari:, el qual és informatiu com el que hi ha a la pestanya principal Activador.

    Hi ha disponibles tres característiques de la finestra:

    - Títol de la finestra: El títol que apareix a la part superior de la finestra.

    - Classe de finestra: Normalment, el nom de l'aplicació.

    - Funció de la finestra: Normalment, el nom de la classe de &Qt; que crea la finestra.

    Cada característica de la finestra proporciona una llista desplegable i un quadre de text sota seu. Introduïu el paràmetre que voleu provar a les finestres al quadre de text. Des de la llista desplegable, seleccioneu el tipus de prova que voleu aplicar. Podeu utilitzar És per a requerir una coincidència exacta, Conté per a requerir que el text escrit es trobi contingut dins com a valor total, o Coincideix amb l'expressió regular per a utilitzar una expressió regular per a definir la coincidència. També podeu realitzar la inversa de totes aquestes operacions. Seleccioneu No és important, si no desitgeu que aquesta característica en particular sigui examinada.

    La millor manera d'omplir aquesta informació és obrint la finestra desitjada, feu clic al botó Autodetecta a la part inferior d'aquesta secció, i finalment feu clic a la finestra desitjada. S'ompliran les tres característiques de finestra amb la informació d'aquesta, i després, podreu ajustar la configuració segons calgui.

  Tipus de finestra

    Això us permet restringir la coincidència a un tipus de finestra en particular. Les opcions disponibles són les següents:

    - Normal: Una finestra d'aplicació regular.

    - Escriptori: L'escriptori principal és en realitat una finestra especial.

    - Diàleg: Una petita finestra que forma part d'una aplicació normal, com ara un quadre de missatge o una pantalla de configuració.

    - Acoblador: Una petita finestra que es pot acoblar o desacoblar d'una finestra d'aplicació principal.

Nova...

  Crea una nova definició de finestra. Això obre el diàleg d'edició descrit anteriorment.

Duplica...

  Això crea una nova definició de finestra amb les mateixes especificacions exactes com la definició de finestra actualment seleccionada. Obrirà el diàleg d'edició descrit anteriorment de manera que podreu realitzar més canvis.

Suprimeix

  Elimina la definició de finestra seleccionada.

## Arranjament

Quan entreu en el mòdul per primera vegada, o quan feu clic al botó Arranjament sota la subfinestra esquerra, a la subfinestra dreta trobareu diverses opcions de configuració:

Inicia el dimoni d'accions d'entrada en iniciar la sessió

  Això configura si voleu o no activar l'aplicació en segon pla que controla les dreceres de teclat i les accions configurades per als activadors. De manera predeterminada, no està habilitat.

Gestos

  Marqueu aquesta casella de selecció per a habilitar els gestos del ratolí.

  Per als gestos del ratolí hi ha dues opcions específiques:

  Temps d'espera:

    Especifica l'interval de temps màxim durant el qual serà controlat i reconegut pel sistema el gest del ratolí, en mil·lisegons.

  Botó del ratolí:

    Això especifica el botó del ratolí que s'utilitzarà per als gestos del ratolí. Normalment, `1` és el &BER;, `2` és el &BDR;, i `3` és el botó central o la roda. Si el ratolí té més botons, també els podeu utilitzar.

    El botó 1 no està disponible, de manera que els gestos del ratolí no interfereixin amb el funcionament normal del sistema.

Arranjament
La pantalla Arranjament.

Edició de l'arranjament de les dreceres personalitzades.

## Crèdits i llicència

Un agraïment especial a la Google Code-in 2011, al participant Subhashish Pradhan per escriure gran part d'aquest article.

Traductor/Revisor de la documentació: &credits.Antoni.Bella;

&underFDL; &underGPL;